PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. 10983/19.02.2024

 În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

**la proiectul de hotărâre** **privind aprobarea bugetului final al proiectului** **„Modernizare infrastructură educațională Liceul Tehnologic ”Constantin Brâncuși”**

**finanţat în cadrul POR 2014-2020**

Primăria Municipiului Satu Mare are în implementare proiectul „Modernizare infrastructură educațională Liceul Tehnologic ”Constantin Brâncuși” SMIS 29460, în baza contractului de finanţare nr. 4915/14.11.2019.

Consiliul Local al municipiului Satu Mare a aprobat prin HCL nr. 394/08.12.2023:

* încadrarea proiectului ca proiect nefinalizat, activitățile acestuia urmând a fi finalizate până la data de 30.06.2024,
* indicatorii financiari ai proiectului.

Ca urmare a apariției Instrucţiunii nr. 212/08.08.2024 modificări ale Anexei 3 – bugetul proiectului, pentru a asigura introducerea corectă în aplicația SMIS 2014+ a cheltuielilor efectuate și plătite de beneficiari până la 31 decembrie 2023 și care respectă prevederile contractelor de finanțare, coroborat cu Devizul final al proiectului, se impune asumarea de către UAT Municipiul Satu Mare a bugetului final al proiectului. Astfel, indicatorii financiari finali ai proiectului sunt:

* + Valoare totală a proiectului: 6.891.345,52 lei inclusiv TVA
	+ Valoarea eligibilă: 5.550.575,29 lei inclusiv TVA
	+ Valoare nerambursabilă: 5.439.563,78 lei inclusiv TVA (98 % din valoarea totală eligibilă)
	+ Contribuție proprie: 111.011,51 lei inclusiv TVA (2% din valoarea eligibilă)
	+ Valoare neeligibilă: 1.340.770,23 lei inclusiv TVA

Modificările reprezintă creșterea valorii contractului de finanțare prin creșterea valorii cheltuielilor neeligile ale acestuia la baza acestor modificări stând Devizul General final al proiectului.

În acest sens, valoarea finală a proiectului este de: 6.891.345,52 lei inclusiv T.V.A., din care:

* valoarea eligibilă este de: 5.550.575,29 lei inclusiv T.V.A (5.482.019,98 lei eligibil utilizat + 68.555,31 lei eligibil economie), și
* valoarea neeligibilă este de: 1.340.770,23 lei inclusiv T.V.A.

Valoarea totală a cheltuielilor neeligibile în cuantum de 1.340.770,23 lei inclusiv TVA, se compun din:

- 6.700 lei inclusiv TVA reprezentând cheltuieli neeligibile de la cheltuiala dirigentie de santier;

- 613.160,54 lei inclusiv TVA reprezentând cheltuieli neeligibile de la cap.4.1 lucrări plus OUG 64 neeligibil

- 173.694,81 lei inclusiv TVA reprezentând cheltuieli neeligibile de la capitolul. 4.5 dotări

- 500 lei reprezentând cheltuieli neeligibile aferente Comunicatului de presă final

-311.672,78 lei inclusiv TVA reprezentând cheltuieli neeligibile în urma punerii în aplicare a Ordonanței 15

-235.042,10 lei inclusiv TVA reprezentând cheltuieli neeligibile rămase din cheltuielile eligibile în urma aplicării OUG 64

În consecință, valoarea neeligibilă finală a proiectului este de: 1.340.770,23 lei inclusiv TVA.

Hotărârile aprobate de Consiliul Local al municipiului Satu Mare aferente proiectului **„Modernizare infrastructură educațională Liceul Tehnologic ”Constantin Brâncuși” sunt următoarele:**

* HCL nr. 294/29.11.2018 privind aprobarea documentației de avizare a lucrărilor de intervenții şi a indicatorilor tehnico-economici la obiectivul de investiţie: „MODERNIZARE INFRASTRUCTURĂ EDUCAȚIONALĂ LICEUL TEHNOLOGIC CONSTANTIN BRÂNCUȘI”
* H.C.L. Satu Mare nr. 305/29.11.2018 privind aprobarea documentației de avizare a lucrărilor de intervenții şi a indicatorilor tehnico-economici la obiectivul de investiţie: „MODERNIZARE INFRASTRUCTURĂ EDUCAȚIONALĂ LICEUL TEHNOLOGIC «CONSTANTIN BRÂNCUȘI» CORPURILE C2 ȘI C5”
* HCL nr. 68/28.03.2019 privind aprobarea documentației de avizare a lucrărilor de intervenții şi a indicatorilor tehnico-economici la obiectivul de investiţie: „Modernizare Infrastructura Educationala Liceul Tehnologic «CONSTANTIN BRÂNCUȘI»”
* HCL nr. 159/25.07.2019 privind aprobarea proiectului "Modernizare infrastructură educaţională Liceul Tehnologic Constantin Brâncuşi" precum şi a cheltuielilor aferente proiectului
* HCL nr. 181/29.08.2019 pentru modificarea Hotărârii Consiliului Local nr. 159/25.07.2019 privind aprobarea proiectului “Modernizare infrastructură educaţională Liceul Tehnologic Constantin Brâncuşi” precum şi a cheltuielilor aferente proiectului
* HCL nr. 254/04.08.2022 privind actualizarea indicatorilor tehnico-economici la obiectivul de investiție: Modernizare infrastructură educațională Liceul Tehnologic “Constantin Brâncuși”
* HCL nr. 394/08.12.2023 privind încadrarea proiectului „Modernizare infrastructură educațională Liceul Tehnologic ”Constantin Brâncuși” finanţat în cadrul POR 2014-2020 ca proiect nefinalizat.

Raportat și la prevederile Legii finanțelor publice locale nr. 273/2006, cu modificările și completările ulterioare, potrivit cărora”.....(2) Cheltuielile bugetare au destinaţie precisă şi limitată şi sunt determinate de autorizările conţinute în legi speciale şi în legile bugetare anuale. (3) Nicio cheltuială nu poate fi înscrisă în bugete…..... şi nici nu poate fi angajată şi efectuată din aceste bugete, dacă nu exista bază legală pentru respectiva cheltuială. (4) Nicio cheltuială din fonduri publice locale nu poate fi angajată, ordonanţată şi plătită dacă nu este aprobată, potrivit legii, şi dacă nu are prevederi bugetare şi surse de finanţare...”

Văzând și prevederile din OUG nr. 57/2019 privind Codul administrativ, cu modificările și completările ulterioare, potrivit cărora, consiliul local are atribuții privind dezvoltarea economico-socială și de mediu a municipiului,

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

 Director executiv Manager de proiect Șef serviciu

 ec. Ursu Lucia Lenghel Adriana Dr. Sveda Andrea